«Ես յատուկ կերպով կ՛ուզեմ անգամ մը եւս ընդգծել, որ հարցերը շատ յստակ ձեւակերպուած են՝ ընտրակեղծարարներու խումբերը այս ընտրութիւններուն որեւէ ընելիք չունին, իսկ եթէ յանկարծ պարզուի, որ իրենց կարծիքով ընելիք ունին, կու գայ իրաւապահ մարմիններու արագ, շեշտակի եւ արդիւնաւէտ ընելիքին ժամանակը: Այս ընտրութիւններուն ընտրակաշառքի որեւէ դէպք պէտք չէ արձանագրուի կամ ընտրակաշառքի փորձ ընող ոեւէ անձ պէտք չէ մնայ առանց պատասխանատուութեան», ըսաւ վարչապետը՝ աւելցնելով, որ Հայաստանի Հանրապետութեան քաղաքացիներու կամքին վրայ որեւէ ապօրինի ազդեցութիւն պէտք է բացառուի եւ այս ապահովելը կառավարութեան պարտաւորութիւնն է: